10. 2. 89 De Europæiske Fællesskabers Tidende - Nr. L 38/41 KOMMISSIONENS BESLUTNING af 27. januar 1989 om bemyndigelse af Den Franske Republik til midlertidigt at tillade handel med frø af solsikke, der ikke opfylder kravene i Rådets direktiv 69/208/EØF (89/103/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 69/208/EØF af 30. juni 1969 om handel med frø af olie- og spindplanter (?), senest ændret ved direktiv 88/380/EØF (?), særlig artikel 16, under henvisning til anmodning fra Den Franske Repu- blik, og ud fra følgende betragtninger : I Frankrig var der i 1988 en utilstrækkelig produktion af frø af solsikke, der opfylder de i direktiv 69/208/EØF fast- satte krav og tilhører sorter, der er resistente over for sygdommen Phomopsis, og som er anført i den fælles sortsliste over landbrugsplantearter eller Frankrigs natio- nale sortsliste, og landets behov er således ikke dækket ; det er heller ikke muligt på tilfredsstillende måde at dække dette behov med frø, der opfylder alle de i nævnte direktiv fastsatte krav, fra andre medlemsstater eller fra tredjelande ; Den Franske Republik bør derfor bemyndiges til for en periode, der udløber den 31. maj 1989, at tillade handel med frø af kategorien »certificeret frø« af ovennævnte art tilhørende sorter, der hverken er anført i den fælles sorts- liste over landbrugsplantearter eller i medlemsstatens nationale sortsliste ; desuden bør andre medlemsstater, der er i stand til at forsyne Den Franske Republik med sådanne frø, der ikke opfylder kravene i nævnte direktiv, bemyndiges til at tillade handel hermed under forudsætning af, at det er bestemt for Frankrig ; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Den Franske Republik bemyndiges til for en periode, der udløber den 31. maj 1989, at tillade handel på sit område med højst 460 tons frø af solsikke (Helianthus annuus L.) af kategorien »certificeret frø«, som tilhører sorter, der er resistente over for sygdommen Phomopsis, og som hverken er anført i den fælles sortsliste over landbrugs- plantearter eller i medlemsstatens nationale sortsliste. På den officielle etiket skal være anført »Udelukkende bestemt for Frankrig«. Artikel 2 De øvrige medlemsstater bemyndiges til på de i artikel 1 fastsatte betingelser at tillade handel på deres område med 460 tons frø af solsikke under forudsætning af, at det udelukkende er bestemt for Frankrig. På den officielle etiket skal være anført »Udelukkende bestemt for Frankrig«. Artikel 3 Medlemsstaterne giver inden den 31. juli 1989 Kommis- sionen meddelelse om, hvor stor en mængde frø der er afsat på deres område i medfør af denne beslutning. Kommissionen underretter de øvrige medlemsstater herom. Artikel 4 Denne beslutning er rettet til medlemsstaterne. Udfærdiget i Bruxelles, den 27. januar 1989. På Kommissionens vegne Ray MAC SHARRY Medlem af Kommissionen ()) EFT nr. L 169 af 10. 7. 1969, s. 3. () EFT nr. L 187 af 16. 7. 1988, s. 31.